Η **Μάρσια Λενόρ Σόσσομαν (Κινγκ)**  (**Αγγλικά:** **Marcia Lenore Sossoman [King]**, 9 Ιουνίου 1959 (1959-06-09) – 22 Απριλίου 1981) ήταν μια 21χρονη γυναίκα από το Αρκάνσα που δολοφονήθηκε τον Απρίλιο του 1981. Το πτώμα της ανακαλύφθηκε στο Τρόι του Οχάιο περίπου 48 ώρες μετά τη δολοφονία της. Η Μάρσια παρέμεινε αγνώστων στοιχείων για 36 χρόνια προτού εντοπιστεί η ταυτότητα της μέσω ανάλυσης DNA και γενετικής γενεαλογίας τον Απρίλιο του 2018  Η Κινγκ ήταν μια από τους πρώτους νεκρούς χωρίς ταυτότητα που αναγνωρίστηκαν μέσω αυτής της μεθόδου ιατροδικαστικής έρευνας. 

Πριν από την αναγνώριση της το 2018, η Κίνγκ ήταν γνωστή ως το «**Κορίτσι με το δέρμα ελαφιού**» και η « **Άγνωστη γυναίκα του Μαϊάμι**». Το πρώτο ψευδώνυμο αναφέρεται στο πόντσο  που φορούσε όταν ανακαλύφθηκε το σώμα της.

Ανακάλυψη
---------

Στις 24 Απριλίου 1981, τρεις νεαροί άνδρες ανακάλυψαν το σώμα μιας νεαρής καυκάσιας γυναίκας σε ένα χαντάκι δίπλα στην οδό Greenlee στο Νιούτον Τάουνσιπ, του Τρόι, στο Οχάιο.   Ένας από τους τρεις άνδρες, ο Γκρεγκ Μπρίντμπαχ, αρχικά παρατήρησε το χαρακτηριστικό πανωφόρι της νεκρής. Ενημερώνοντας έναν από τους φίλους του, τον Νιλ Χόφμαν, να ρίξει μια ματιά στο ρούχο, ο Χόφμαν πλησίασε πιο κοντά και φώναξε: "Θεέ μου, υπάρχει μια γυναίκα μέσα σε αυτό το ένδυμα!"   Η νεαρή γυναίκα ήταν ξαπλωμένη σε εμβρυϊκή στάση, στη δεξιά της πλευρά, και δεν φορούσε παπούτσια ή κάλτσες.   Οι άνδρες κατήγγειλαν αμέσως την ανακάλυψη τους στην αστυνομία. 

### Αυτοψία

Η σορός υπεβλήθη σε νεκροψία το ίδιο απόγευμα. Η ιατρική εξέταση αποκάλυψε ότι είχε χτυπηθεί άσχημα προτού την στραγγαλίσουν και είχε ένα βαθύ τραύμα στο κεφάλι και στον λαιμό της. Ο θάνατος της υπολογίστηκε περίπου 48 ώρες πριν ανακαλυφθεί το σώμα της.    Επιπλέον, διαπιστώθηκε ότι το συκώτι της είχε τραυματιστεί.  Δεν είχε υποστεί καμία μορφή σεξουαλικής επίθεσης. 

Η γυναίκα ήταν μεταξύ 1,63 και 1,68 μέτρων σε ύψος, μεταξύ 18 και 26 ετών στην ηλικία και είχε βάρος 57 - 59 κιλά.   Είχε φυσικά χάλκινα μαλλιά, τα οποία ήταν χτενισμένα σε δυο πλεξίδες με χωρίστρα στην μέση.  Τα μάτια της είχαν ανοιχτό καφέ χρώμα και είχε φακίδες στο πρόσωπο της. Επιπλέον, η μύτη της χαρακτηρίστηκε ως «πολύ μυτερή».  Το θύμα είχε κατακόκκινη επιδερμίδα, υποδεικνύοντας ότι είχε περάσει πολύ χρόνο σε εξωτερικούς χώρους τις τελευταίες εβδομάδες ή μήνες της ζωής της. 

Η νεαρή γυναίκα είχε τηρήσει υψηλό επίπεδο προσωπικής υγιεινής. Όλα τα δόντια της, συμπεριλαμβανομένων των φρονιμιτών της, ήταν σε καλή κατάσταση, ενώ δεν υπήρχαν ίχνη από σφραγίσματα ή άλλες οδοντιατρικές εργασίες,  εκτός από μια πορσελάνινη κορώνα στον επάνω δεξιό κοπτήρα της.  Ο ιατροδικαστής σημείωσε επίσης αρκετές ουλές στο σώμα της, συμπεριλαμβανομένης μιας κάθετης ουλής κάτω από το πηγούνι της, στον έναν καρπό της, στα χέρια της και στον αστράγαλο της.  

### Τα ρούχα της

Η νεαρή γυναίκα ήταν ντυμένη με μπλε τζιν καμπάνα μάρκας Wrangler, ένα καφέ ζιβάγκο πουλόβερ με πορτοκαλί σταυρωτό σχέδιο στο μπροστινό μέρος, ένα λευκό στηθόδεσμο και ένα πόντσο με κρόσσια, φτιαγμένο από δέρμα ελαφιού, χωρίς κουκούλα και με μωβ φόδρα, το οποίο φαινόταν να είναι χειροποίητο, ενώ δεν φορούσε παπούτσια ή κάλτσες.  Καμία μορφή ταυτοποίησης δεν εντοπίστηκε στο σώμα της ή στον τόπο του εγκλήματος.

Αρχική έρευνα
-------------

Επειδή το σώμα της γυναίκας βρέθηκε περίπου 48 ώρες μετά το θάνατο της, η αστυνομία μπόρεσε να λάβει τα δακτυλικά της αποτυπώματα και τις οδοντιατρικές της πληροφορίες. Δυστυχώς όμως αυτά δεν απέδωσαν αποτελέσματα που να ταιριάζουν με κάποια άλλη αγνοούμενη, ούτε όμως ταίριαζαν με κάποιο αστυνομικό αρχείο, υποδεικνύοντας ότι η άγνωστη δεν είχε ποινικό μητρώο.  Οι πρώτες προσπάθειες της αστυνομίας για τον εντοπισμό της ταυτότητας της νεκρής περιλάμβαναν επίσης τη δημιουργία ενός σκίτσου του προσώπου της που δημοσιεύτηκε σε τοπικές εφημερίδες και μεταδόθηκε στα τηλεοπτικά δίκτυα στις 28 Απριλίου του 1981.  Η γνωστοποίηση της υπόθεσης στα μέσα ενημέρωσης, έδωσε περίπου διακόσιες πληροφορίες. Αν και ερευνήθηκαν όλες, καμία δεν βοήθησε στην αναγνώριση της γυναίκας. 

Σκίτσα του «Κοριτσιού με το δέρμα ελαφιού», που την απεικονίζουν με τα ρούχα που φορούσε όταν βρέθηκε το σώμα τηςΣκίτσα του «**Κοριτσιού με το δέρμα ελαφιού**», που την απεικονίζουν με τα ρούχα που φορούσε όταν βρέθηκε το σώμα της
Οι αρχές πίστευαν ακράδαντα ότι η γυναίκα είχε δολοφονηθεί αλλού και το σώμα της πετάχτηκε δίπλα στο δρόμο λίγο μετά το θάνατο της. Αυτό το συμπέρασμα υποστηρίχθηκε από το γεγονός ότι τα γυμνά πόδια της ήταν καθαρά και δεν είχαν καμία ένδειξη ότι είχε περπατήσει σε βρώμικη επιφάνεια. Επιπρόσθετα, ο αυτοκινητόδρομος Interstate 75 απέχει μόλις 8 χλ από εκεί που ανασύρθηκε το σώμα της. 

Η έρευνα για τη δολοφονία της « **Άγνωστης γυναίκα του Μαϊάμι**» σταδιακά άρχισε να βαλτώνει,  αν και η αστυνομία και άλλοι αξιωματούχοι συνέχισαν να ερευνούν τη δολοφονία της. Τα ρούχα της, ένα δείγμα από το αίμα της και άλλα φυσικά αποδεικτικά στοιχεία που βρέθηκαν στον τόπο του εγκλήματος διατηρήθηκαν, για περεταίρω ερευνά στο μέλλον.

Θεωρίες
-------

### Τρόπος ζωής

Οι ερευνητές θεώρησαν ότι ή γυναίκα ήταν έφηβη που δραπέτευσε από την οικογενειακή εστία ή μέλος ανάδοχης οικογένειας ή μια άστεγη, η οποία δεν βρισκόταν μεγάλο χρονικό διάστημα στο Οχάιο πριν από το θάνατο της. Ωστόσο, η υψηλή ποιότητα της προσωπικής της υγιεινής απέκλεισε την τελευταία πιθανότητα. Η απουσία των υποδημάτων της στον τόπο του εγκλήματος οδήγησε ορισμένους ερευνητές να πιστέψουν ότι μπορεί να είχε δολοφονηθεί από έναν κακοποιητικό σύντροφο. 

Μια ανάλυση ισοτόπων το έτος 2016, που αφορούσε δείγματα από τα μαλλιά και τα νυχιά του θύματος αποκάλυψε ότι το «**Κορίτσι με το δέρμα ελαφιού**» είχε περάσει περίπου τέσσερις μήνες σε περιοχές εντός των Νοτιοδυτικών και/ή Νοτιοανατολικών Ηνωμένων Πολιτειών, σε αντίθεση με το Οχάιο, πριν από τη δολοφονία της.  Επιπλέον, και η ιατροδικαστική παλυνολογία είχε αποκαλύψει ότι η γυναικά προερχόταν πιθανότατα είτε από τις βορειοανατολικές Ηνωμένες Πολιτείες είτε από τον Καναδά ή είχε περάσει σημαντικό χρόνο σε αυτές τις περιοχές το έτος πριν από τη δολοφονία της.  

### Σύνδεσμος με άλλους φόνους

Αρχικά, οι ερευνητές πίστευαν ότι η ανθρωποκτονία της άγνωστης γυναίκας συνδεόταν με μια 27χρονης γυναίκας που δολοφονήθηκε δύο μήνες νωρίτερα, δηλαδή τον Φεβρουάριο του 1981, αλλά δεν μπόρεσαν να αποδείξουν αυτή την πιθανότητα με χειροπιαστά στοιχεία. Το 1985, οι ανακριτές προσπάθησαν να συνδέσουν τη δολοφονία του «**Κοριτσιού με το δέρμα ελαφιού**» με μια σειρά δολοφονημένων γυναικών (γνωστές ως Redhead Murders, δηλαδή οι φόνοι των γυναικών με κόκκινα μαλλιά), αρκετές από τις οποίες ήταν ιερόδουλες ή στριπτιζέζ. Ωστόσο, αυτή η θεωρία τελικά διαψεύστηκε. 

Ορισμένοι ερευνητές υπέθεσαν επίσης ότι η «**Άγνωστη γυναίκα του Μαϊάμι**» μπορεί να ήταν η πρώτη από τις πολυάριθμες νεαρές γυναίκες που δολοφονήθηκαν από έναν κατά συρροή δολοφόνο του οποίου η δράση ήταν μεταξύ των ετών 1985 και 2004 και πολλά από τα θύματα του πιστεύεται ότι ήταν ιερόδουλες.   Ο ίδιος δολοφόνος, αν και δεν ταυτοποιήθηκε ποτέ, ήταν ύποπτος για τον φόνο άλλων 7 με 10 νεαρών γυναικών. Όλα τα θύματα είχαν δολοφονηθεί με χτυπήματα ρόπαλου ή με στραγγαλισμό, ενώ έλειπαν τα ρούχα ή τα κοσμήματα τους από την σκηνή του εγκλήματος.

Κοσμήματα και υποδήματα έλειπαν επίσης από τον τόπο του εγκλήματος του «**Κοριτσιού με το δέρμα ελαφιού**» και είχε δολοφονηθεί με παρόμοιο τρόπο με αυτά τα θύματα. Ωστόσο, βρέθηκαν αρκετά στοιχεία που έρχονται σε αντίθεση με αυτή τη θεωρία. Δεν υπήρχε ένδειξη ότι η άγνωστη γυναικά είχε εμπλακεί σε οποιαδήποτε μορφή σεξουαλικής δραστηριότητας πριν από το θάνατο της. Επιπλέον, σε αντίθεση με πολλά από τα θύματα αυτού του κατά συρροή δολοφόνου, ήταν εμφανώς περιποιημένη, με ιστορικό οδοντιατρικής φροντίδας.  

Το 1991, μια νεοσύστατη ομάδα έρευνας συγκλήθηκε στο Λονδίνο του Οχάιο. Αυτή η ειδική ομάδα ήταν αφιερωμένη στην έρευνα αυτών των ανεξιχνίαστων ανθρωποκτονιών, που είχαν συμβεί στο Οχάιο, τη Νέα Υόρκη, την Πενσυλβάνια και το Ιλινόις και αποτελούνταν από ερευνητές από περισσότερες από δώδεκα υπηρεσίες επιβολής του νόμου.

Περαιτέρω ιατροδικαστική ανάλυση
--------------------------------

Με την πρόοδο της τεχνολογίας και την αυξανόμενη χρήση της ανάλυσης DNA σε ποινικές έρευνες, οι ερευνητές μπόρεσαν να εξαγάγουν το DNA της γυναίκας από το δείγμα αίματος που είχαν διατηρήσει από το 1981. Αυτό το δείγμα DNA προστέθηκε στον αυξανόμενο αριθμό βάσεων δεδομένων επιβολής του νόμου. 

Το 2001, το Περιφερειακό Εργαστήριο Εγκλήματος του Μαϊάμι δημιούργησε ένα προφίλ DNA του «**Κοριτσιού με το δέρμα ελαφιού**», το οποίο μπήκε στη βάση δεδομένων του Εθνικού Συστήματος Αγνοουμένων και Αγνώστων Προσώπων (NamUs) το 2008. Έτσι, τα δακτυλικά αποτυπώματα, οι οδοντιατρικές πληροφορίες και το DNA της γυναίκας ήταν προσβάσιμα στις αρχές επιβολής του νόμου, σε όλη την χώρα.  Αυτά τα δεδομένα απέκλεισαν 226 αγνοούμενα έφηβα κορίτσια και νεαρές γυναίκες, από την υπόθεση, καθώς αποδείχτηκε γενετικά ότι καμία δεν ήταν η «**Άγνωστη γυναίκα του Μαϊάμι**». Το 2009, ένα δείγμα μιτοχονδριακού DNA υποβλήθηκε στο FBI για συμπερίληψη στο σύστημα CODIS. 

Το επόμενο έτος, η διαχείριση της υπόθεσης (στο σύστημα NamUs) του «**Κοριτσιού με το δέρμα ελαφιού**» ανατέθηκε στην ιατροδικαστική ανθρωπολόγο, Δρ. Ελίζαμπεθ Μάρεϊ. 

### Σκίτσα του θύματος

Τον Απρίλιο του 2016, το Εθνικό Κέντρο για τα Εξαφανισμένα & Κακοποιημένα Παιδιά κυκλοφόρησε δύο εκδοχές μιας ενημερωμένης ιατροδικαστικής ανακατασκευής προσώπου του θύματος και πρόσθεσε την υπόθεση της στον ιστότοπο του, απεικονίζοντας την με και χωρίς τις πλεξίδες της. Αυτές οι εικόνες διανεμήθηκαν εκτενώς μέσω ηλεκτρονικών μέσων ενημέρωσης, αν και αρχικά δεν ήρθαν σημαντικά στοιχεία. 

### Ανάλυση γύρης

Το 2016, το γραφείο του σερίφη της κομητείας του Μαϊάμι ενέκρινε την ιατροδικαστική παλυνολογική εξέταση στα ρούχα του θύματος στην προσπάθεια τους να ταυτοποιήσουν την ίδια και τον/τους δολοφόνο/ους της. Αυτή η δοκιμή διενεργήθηκε από την Υπηρεσία Τελωνείων και Προστασίας των Συνόρων των ΗΠΑ. Τα αποτελέσματα έδειξαν ότι η «**Άγνωστη γυναίκα του Μαϊάμι**» είχε καταγωγή από τις βορειοανατολικές Ηνωμένες Πολιτείες ή είχε περάσει σημαντικό χρόνο σε αυτή την περιοχή τον τελευταίο χρόνο πριν από τη δολοφονία της. Τα ρούχα της περιείχαν επίσης υψηλά επίπεδα αιθάλης από έκθεση σε κυκλοφορία οχημάτων ή σε βιομηχανική δραστηριότητα, υποστηρίζοντας τις αρχικές υποψίες των ερευνητών ότι μπορεί η γυναικά να έκανε συχνά ωτοστόπ.  Επιπλέον, η γύρη  που πάρθηκε από τα εξωτερικά της ρούχα υποδηλώνει ότι, λίγο πριν τη δολοφονία της, βρισκόταν σε περιοχή με άνυδρο κλίμα όπως οι Δυτικές Ηνωμένες Πολιτείες ή το βόρειο Μεξικό.

Ταυτοποίηση
-----------

Στις 9 Απριλίου 2018, το Περιφερειακό Εργαστήριο Εγκλήματος της Κοιλάδας του Μαϊάμι ανακοίνωσε ότι είχε ταυτοποιήσει το θύμα ως την 21χρονη Μάρσια Λενόρ Κινγκ από το **Λιτλ Ροκ** του Αρκάνσας.  Η αναγνώριση της είχε επιτευχθεί μέσω ανάλυσης DNA που διεξήχθη από τον οργανισμό DNA Doe Project, με τη βοήθεια του Περιφερειακό Εργαστήριο Εγκλήματος του Μαϊάμι και της τεχνολογίας Full Genomes Corporation.    Η Δρ. Ελίζαμπεθ Μάρεϊ επικοινώνησε με αυτόν τον οργανισμό το 2017 και μπόρεσε να αντιστοιχίσει με επιτυχία ένα δείγμα DNA της Μάρσια με ένα δείγμα που υποβλήθηκε για σύγκριση από έναν πρώτο ξάδερφο της.  Η οικογένεια της αρνήθηκε να κάνει δημόσια δήλωση στον τύπο, ζητώντας να σεβαστούν την ιδιωτικότητα τους. 

Η οικογένεια της είχε δει τελευταία φορά ζωντανή την Μάρσια το 1980. Ποτέ δεν είχε αναφερθεί επίσημα ως αγνοούμενη, αν και οι δικοί της άνθρωποι την αναζητούσαν. Πιστεύεται ότι η Μάρσια συνήθιζε να κάνει συχνά ωτοστόπ για να μετακινείται από το ένα μέρος στο άλλο, όπως είχαν υποστηρίξει και οι ερευνητές πριν από την αναγνώριση της. 

Απευθυνόμενος στα μέσα ενημέρωσης για να ανακοινώσει την επίσημη ταυτότητα του «**Κοριτσιού με το δέρμα ελαφιού**», ένας εκπρόσωπος του γραφείου του σερίφη της κομητείας του Μαϊάμι δήλωσε: «Η επιβολή του νόμου δεν ξεχνά ποτέ. Είχαμε ένα μακρύ ταξίδι για να [βρεθούμε] εδώ που είμαστε σήμερα."  Αυτός ο εκπρόσωπος τόνισε επίσης ότι η έρευνα για την ανθρωποκτονία της Κινγκ βρίσκεται σε εξέλιξη,  με πρωταρχικό στόχο τις κινήσεις της τον τελευταίο μήνα της ζωής της, εφόσον ήταν γνωστό ότι συνήθιζε να πηγαίνει τόσο στο Πίτσμπουργκ όσο και στο Λούισβιλ. 

### Ερευνά σε εξέλιξη

Τον Ιούλιο του 2018, το Γραφείο του σερίφη της κομητείας του Μαϊάμι ανακοίνωσε ότι έλαβε περαιτέρω πληροφορίες σχετικά με την πραγματική τοποθεσία της Μάρσια λίγο πριν από το θάνατο της. Αυτές οι πληροφορίες περιλάμβαναν μαρτυρίες αυτοπτών μαρτύρων που την τοποθετούσαν στο Λούισβιλ του Κεντάκι, περίπου 14 ημέρες πριν από το θάνατο της. Έξι άτομα επιβεβαίωσαν επίσης αναφορές που υποστήριζαν ότι η Κινγκ βρισκόταν επίσης στο Αρκάνσας λίγο πριν τη δολοφονία της. Πιστεύεται ότι ο λόγος που είχε ταξιδέψει στο Οχάιο μπορεί να οφειλόταν στην ύποπτη εμπλοκή της με τη θρησκευτική οργάνωση με την ονομασία "The Way". 

Τον Φεβρουάριο του 2020, το γραφείο του σερίφη της κομητείας του Μαϊάμι ανακοίνωσε ότι ήταν σε θέση να ερευνήσει περαιτέρω την υπόθεση,  καθώς η πρόοδος στην τεχνολογία είναι μεγαλύτερη πλέον, και οι αρχές είναι σε θέση να ψάξουν να βρουν το προφίλ πυρηνικού DNA του δολοφόνου της ή του ατόμου με το οποίο ήταν συντροφιά η Μάρσια τις τελευταίες τις στιγμές. Απευθυνόμενος σε αυτές τις τρέχουσες εξελίξεις, ο σερίφης της κομητείας του Μαϊάμι, Ντέιβ Ντούτσαλκ, δήλωσε: «Έχουμε πάντα ελπίδες να αποδώσουμε δικαιοσύνη για τα θύματα ανθρωποκτονιών και τις οικογένειες τους. Δεν έχουμε ξεχάσει, ούτε θα το κάνουμε ποτέ, και θα συνεχίσουμε να εργαζόμαστε καθώς αναπτύσσονται νέες τεχνολογίες. Θα εξετάζουμε τα στοιχεία μας για να μάθουμε αν αξίζει να τα ερευνήσουμε ξανά."

Κηδεία
------

Η Μάρσια είχε ταφεί αρχικά ως θύμα αγνώστων στοιχείων στο νεκροταφείο του Ρίβερσαϊντ στην κομητεία του Μαϊάμι στο Οχάιο εβδομάδες μετά τον θάνατο της, με αρκετούς αξιωματικούς να παρευρίσκονται στην κηδεία της. Μετά την αναγνώριση της ταυτότητας της, η οικογένεια της επέλεξε να παραμείνει θαμμένη σε αυτό το νεκροταφείο, με την μητριά της, Σίντι Σόσσομαν, να εξηγεί την πεποίθηση της οικογένειας της ότι ήταν «θέλημα του Θεού» η κόρη τους να δολοφονηθεί και να παραμείνει αγνώστων στοιχείων για τόσο καιρό. Εκείνοι πιστεύουν ότι η Μάρσια ήταν ευλογημένη που πέθανε μέσα σε μια κοινότητα που της είχε δείξει τέτοια εκτίμηση και αξιοπρέπεια ενώ εκείνη παρέμενε χωρίς ταυτότητα. Οι γονείς της είχαν χωρίσει εδώ και καιρό, και ο πατέρας της, Τζον Γουέσλι Σόσσομαν, είχε ξαναπαντρευτεί, έχοντας πολλά παιδιά με τη δεύτερη σύζυγο του, τα οποία αναρωτιόντουσαν από καιρό πού βρίσκεται η αγαπημένη του κόρη, η Μάρσια. Δυστυχώς, οι αδελφοί της Μάρσια, Ντάνιελ Κινγκ και Τζόναθαν Σόσσομαν (ετεροθαλής αδελφός), και ο πατέρας της Τζον, απεβίωσαν προτού αναγνωριστεί η ταυτότητα της. 

Στις 20 Ιουλίου 2018, πραγματοποιήθηκε μνημόσυνο για την Μάρσια σε ένα παρεκκλήσι στο Τρόι του Οχάιο. Αυτή η λειτουργία τελέστηκε από τον αιδεσιμότατο Γκέκορι Σίμμονς. Η μητριά της Μάρσια και άλλα οκτώ μέλη της οικογένειας αντικατέστησαν την ταφόπλακα της «Άγνωστης γυναίκας» με μια άλλη που έφερε το πραγματικό της όνομα. Την λειτουργία παρακολούθησαν περισσότεροι από πενήντα κάτοικοι της περιοχής. Περιγράφοντας την προσωπικότητα της Μάρσια, η Σίντι την χαρακτήρισε ως μια «πολύ έμπιστη» νεαρή γυναίκα , προτού απευθυνθεί σε όλους τους παρευρισκόμενους με τα εξής λόγια: «Οι λέξεις δεν περιγράφουν τα συναισθήματα που τρέφουμε για όλους εσάς, που την αγαπήσατε και την πήρατε στην αγκαλιά σας».

Αναφορές
--------

1. ↑  Ullery, Michael (July 20, 2018). «Sossoman given back her name». *Miami Valley News (Troy Daily News)* (Troy, Ohio: AIM Media Midwest Operating, LLC). Αρχειοθετήθηκε από το πρωτότυπο στις July 21, 2018.. Ανακτήθηκε στις June 16, 2021.
2. ↑  Thomason, Tyler (April 11, 2019). «Ohio Cold Case Develops New Timeline, Puts Murder Victim in Arkansas Two Weeks Before Death». *FOX16*.. Ανακτήθηκε στις June 9, 2019.
3. ↑  Crimesider staff (April 12, 2018). «"Buckskin Girl" Case: DNA Breakthrough Leads to ID of 1981 Murder Victim». *CBS News*. CBS News/The Associated Press (Troy, Ohio: CBS Interactive Inc.). Αρχειοθετήθηκε από το πρωτότυπο στις April 13, 2018.. Ανακτήθηκε στις June 16, 2021.
4. ↑  Spain, Jamie (April 12, 2018). «37 Years After Young Woman's Mysterious Slaying, She is Finally Identified». *People* (Meredith Corporation). ISSN 0093-7673. OCLC 794712888. Αρχειοθετήθηκε από το πρωτότυπο στις March 22, 2020.. Ανακτήθηκε στις June 16, 2021.
5. ↑  «After 37 Years, Murder Victim Buckskin Girl Has Her Name Back». April 14, 2018.. Ανακτήθηκε στις March 26, 2020.
6. ↑  «Case File 133UFOH». The Doe Network. Ανακτήθηκε στις 13 Απριλίου 2014.
7. 1 2  Besso, Donna (25 Ιουλίου 2008). «Need Help Identifying "The Buckskin Girl"». Αρχειοθετήθηκε από το πρωτότυπο στις 14 Απριλίου 2014. Ανακτήθηκε στις 13 Απριλίου 2014.
8. 1 2 3  «Victim Still Unidentified». April 30, 1981.. Ανακτήθηκε στις September 29, 2015.
9. ↑  O'Neill, Helen (February 9, 2012). «Amateur sleuths restore identity to the dead». *Seattle Post Intelligencer*. Associated Press (AP) (Seattle, Washington: Hearst Communications). ISSN 0745-970X. OCLC 3734418. Αρχειοθετήθηκε από το πρωτότυπο στις November 20, 2019.. Ανακτήθηκε στις June 16, 2021.
10. ↑  «'Buckskin Gril' Identified». April 11, 2018.. Ανακτήθηκε στις April 4, 2020.
11. 1 2  «Miami County Authorities Still Working on Jane Doe Case». *Channel 7 (WHIO-TV)* (Cox Media Group). April 24, 2015. Αρχειοθετήθηκε από το πρωτότυπο στις April 25, 2016.. Ανακτήθηκε στις March 29, 2016.
12. ↑  These members of the public had first noticed the decedent's deerskin poncho lying alongside Greenlee Road before discovering her body.
13. ↑  Vallieu, Melanie (April 12, 2018). «'Buckskin Girl' identified: DNA, technology provides identity of county's Jane Doe». *Sidney Daily News* (Troy, Ohio: AIM Media Midwest Operating, LLC). OCLC 9806283. Αρχειοθετήθηκε από το πρωτότυπο στις January 17, 2021.. Ανακτήθηκε στις June 16, 2021.
14. ↑  «NamUs UP # 4790». *identifyus.org*. National Missing and Unidentified Persons System. 10 Δεκεμβρίου 2008. Αρχειοθετήθηκε από το πρωτότυπο στις 3 Απριλίου 2018. Ανακτήθηκε στις 7 Νοεμβρίου 2014.
15. ↑  Vallieu, Melody (February 21, 2020). «New technology being used in 'Buckskin Girl' case». *Miami Valley News (Troy Daily News)* (Troy, Ohio: AIM Media Midwest Operating, LLC). Αρχειοθετήθηκε από το πρωτότυπο στις November 26, 2020.. Ανακτήθηκε στις June 16, 2021.
16. ↑  Mullen, Shannon (April 29, 2016). «Was strangled 'Buckskin Girl' from New Jersey?». *Asbury Park Press* (Neptune, New Jersey: USA Today Network (Gannett Co. Inc.)). OCLC 16894042.. Ανακτήθηκε στις June 16, 2021.
17. ↑  «Buckskin Girl». *dnadoeproject.org*. Ανακτήθηκε στις 25 Μαρτίου 2020.
18. ↑  Ramsey, Rachelle (August 29, 1994). «Jane Doe Doesn't Have a Name or Suspect».. Ανακτήθηκε στις September 29, 2015.
19. ↑  DeBrosse, Jim (August 6, 2007). «'Somebody Cares About Them. We Do': Jane Doe Cases Could be Solved 'Overnight' if Database Utilized, Police Say». *Dayton Daily News*.. Ανακτήθηκε στις June 1, 2014.
20. ↑  «Strangulation Cause of Death». April 27, 1981.. Ανακτήθηκε στις September 29, 2015.
21. 1 2  «Miami Ohio Jane Doe April 1981». Ανακτήθηκε στις 13 Απριλίου 2014.
22. ↑  «Help Crime Watch Daily and Carl Koppelman Give Names to These 5 Murder Victims». *Crime Watch Daily*. Fox. 10 Οκτωβρίου 2015. Ανακτήθηκε στις 9 Δεκεμβρίου 2015.
23. ↑  «Miami County Jane Doe, OH». Αρχειοθετήθηκε από το πρωτότυπο στις 14 Απριλίου 2014. Ανακτήθηκε στις 13 Απριλίου 2014.
24. ↑  Claypool, Christina Ryan (November 19, 2019). «Justice for the 'Buckskin Girl'». *Fairborn Daily News* (Fairborn, Ohio: AIM Media Midwest Operating, LLC). OCLC 17358734. Αρχειοθετήθηκε από το πρωτότυπο στις November 20, 2019.. Ανακτήθηκε στις June 16, 2021.
25. ↑  «Jane Doe 1981». *missingkids.org*. National Center for Missing & Exploited Children. 11 Φεβρουαρίου 2016. Αρχειοθετήθηκε από το πρωτότυπο στις 15 Φεβρουαρίου 2016. Ανακτήθηκε στις 12 Φεβρουαρίου 2016.
26. ↑  «Ohio Unsolved Homicides». Ανακτήθηκε στις 13 Απριλίου 2014.
27. ↑  «Miami Ohio Jane Doe April 1981». 2012. Αρχειοθετήθηκε από το πρωτότυπο στις 10 Δεκεμβρίου 2013. Ανακτήθηκε στις 13 Απριλίου 2014.
28. ↑  «Buckskin Girl Press Release». April 11, 2018.. Ανακτήθηκε στις April 2, 2020.
29. ↑  «No identification Yet». April 28, 1981.. Ανακτήθηκε στις September 29, 2015.
30. ↑  Togneri, Chris (4 Ιουνίου 2016). «Slain Jane Doe's Curious Case in Ohio Still Puzzles After 35 Years». *TribLIVE.com*.
31. ↑  Winsor, Morgan (April 11, 2018). «Jane Doe No More: Miami County Sheriff IDs Cold Case Victim 37 Years Later». *Channel 7 (WHIO-TV)*.. Ανακτήθηκε στις April 2, 2020.
32. ↑  Vallieu, Melody (July 16, 2016). «'Buckskin Girl' from Ohio». *Miami Valley News (Troy Daily News)*. WDTN (WDTN-TV) (Troy, Ohio: AIM Media Midwest Operating, LLC). Αρχειοθετήθηκε από το πρωτότυπο στις July 17, 2016.. Ανακτήθηκε στις June 16, 2021.
33. ↑  «Case File 133UFOH». The Doe Network. Ανακτήθηκε στις 27 Μαρτίου 2020.
34. ↑  Hollenhorst, John (July 6, 2016). «Utah Firm Makes Breakthrough in 1981 Ohio Murder Case». *KSL*.. Ανακτήθηκε στις January 28, 2018.
35. ↑  Aldrich, Marta W. (April 25, 1985). «Officials Puzzle Over String of Redhead Murders». *Associated Press News* (Nashville, Tennessee).. Ανακτήθηκε στις April 16, 2015.
36. ↑  «Still No Answers». *The Blade*. 2004.
37. 1 2  «Prostitute Serial Killer». *unsolved.com*. Unsolved Mysteries. Ανακτήθηκε στις 16 Απριλίου 2015.
38. ↑  These cases were originally linked by a reporter who had discovered similarities among nine nationwide unsolved murders of young women (the majority committed in Ohio).
39. ↑  «Investigators of 10 Killings to Meet». *The Pittsburgh Press*. March 15, 1991.. Ανακτήθηκε στις April 16, 2015.
40. ↑  Krista E. Latham, επιμ. (28 Ιουλίου 2017). *New Perspectives in Forensic Human Skeletal Identification*. Elsevier, Inc. σελίδες 124–125. ISBN 978-0-12-805429-1. Ανακτήθηκε στις 28 Ιανουαρίου 2018.
41. ↑  «Buckskin Girl Press Release». April 11, 2018.. Ανακτήθηκε στις April 2, 2020.
42. ↑  Kennedy, Megan (April 27, 2016). «Miami Co. Cold Case Heats Up With Facial Reconstruction, Other developments». *WDTN News*. LIN Television Corporation (Media General).. Ανακτήθηκε στις April 28, 2016.
43. ↑  Norman, Greg (April 12, 2018). «'Buckskin Girl' Identified After Being Found Dead in Ohio 37 Years Ago». *Fox News*.. Ανακτήθηκε στις April 2, 2020.
44. ↑  Baker, Steve (April 27, 2016). «New Developments Could ID 'Jane Doe' Found Dead 35 Years Ago». *Channel 7 (WHIO-TV)* (Cox Media Group).. Ανακτήθηκε στις April 28, 2016.
45. ↑  Nancy Bowman (July 20, 2018). «Gravesite for 'Buckskin Girl': Gets New Headstone With Her Name». *Channel 7 (WHIO-TV)*. .
46. ↑  «Buckskin Girl Press Release». dnadoeproject.org. 11 Απριλίου 2018. Ανακτήθηκε στις 16 Νοεμβρίου 2021.
47. ↑  Seth Augenstein (16 Απριλίου 2018). «'Buck Skin Girl' Case Break is Success of New DNA Doe Project». Forensic Magazine.
48. ↑  Kennett, Debbie (28 Απριλίου 2018). Reilly, Michael· Firth, Niall· Maher, Timothy· Dragoon, Alice· Mongeon, Eric· Sitnova, Mariya· Bramson-Boudreau, Elizabeth· McLean, Katie· Cardinal, Linda, επιμ. «The brave new world of genetic genealogy». *MIT Technology Review*. Cambridge, Massachusetts: Massachusetts Institute of Technology (MIT). Αρχειοθετήθηκε από το πρωτότυπο στις 24 Σεπτεμβρίου 2020. Ανακτήθηκε στις 16 Ιουνίου 2021.
49. ↑  Zhang, Sarah (April 27, 2018). «How a Genealogy Website Led to the Alleged Golden State Killer». *The Atlantic* (Washington, D.C.: Atlantic Media, Inc. (Emerson Collective)) **27** (3). ISSN 2151-9463. OCLC 29046351. Αρχειοθετήθηκε από το πρωτότυπο στις April 27, 2018. .
50. ↑  «Miami County Sheriff's Office Identifies 1981 Cold Case Victim». April 11, 2018.. Ανακτήθηκε στις April 7, 2020.
51. ↑  Eustachewich, Lia (April 12, 2018). «Murdered 'Buckskin Girl' Finally Identified 37 Years Later». *The New York Post*.. Ανακτήθηκε στις April 1, 2020.
52. ↑  Bowman, Nancy (April 12, 2018). «Jane Doe no more: Miami County sheriff IDs cold case victim 37 years later». *Dayton Daily News (DDN)* (Dayton, Ohio: Cox Media Group Ohio (Cox Enterprises)). ISSN 0897-0920. OCLC 232118157. Αρχειοθετήθηκε από το πρωτότυπο στις April 10, 2018.. Ανακτήθηκε στις June 16, 2021.
53. ↑  Bowman, Nancy (April 11, 2018). «Woman in Cold Case Murder Finally Identified 37 Years Later». *The Atlanta Journal-Constitution*. Channel 7 (WHIO-TV) (Dunwoody, Georgia: Cox Media Group/Cox Communications (Cox Enterprises/Apollo Global Management)). ISSN 1539-7459. OCLC 1058621671. Αρχειοθετήθηκε από το πρωτότυπο στις July 21, 2018.. Ανακτήθηκε στις June 16, 2021.
54. ↑  «Forensic Genealogy to Be Used in Miami County Unsolved Homicides». *Channel 7 (WHIO-TV)*. February 13, 2020.. Ανακτήθηκε στις April 2, 2020.
55. ↑  «Jack W. Sossoman». Penwell-Gabel Home Send Flowers. 5 Ιανουαρίου 2018. Ανακτήθηκε στις 30 Αυγούστου 2018.
56. ↑  Bowman, Nancy (July 20, 2018). «Gravesite for 'Buckskin Girl' Gets New Headstone with Her Name». Springfield News-Sun.. Ανακτήθηκε στις April 1, 2020.